marsh-mellow/hindi_wikipedia huggingface dataset:
नारायण देसाई (24 दिसम्बर 1924 - 15 मार्च 2015) एक प्रख्यात गाँधीवादी थे। वे गाँधीजी के निजी सचिव और उनके जीवनीकार महादेव देसाई के पुत्र थे। नारायण देसाई भूदान आंदोलन और सम्पूर्ण क्रांति आंदोलन से जुड़े रहे थे और उन्हें "गाँधी कथा" के लिये जाना जाता है जो उन्होंने 2004 में शुरू की थी।

जीवन
बाल्यकाल
महात्मा गाँधी के निजी सचिव और जीवनीकार महादेव देसाई के पुत्र के रूप में इनका जन्म 24 दिसम्बर 1924 को गुजरात के वलसाड में हुआ था।
 साबरमती आश्रम में बाल्यकाल बीता और आरंभिक शिक्षा के बाद उन्होंने पढ़ाई छोड़ दी तथा अपने पिता के निर्देशन में ही बाद की शिक्षा ग्रहण की।

आरंभिक जीवन
नारायण देसाई का विवाह प्रसिद्द स्वतंत्रता सेनानी नबकृष्ण चौधुरी और मालतीदेवी चौधरी की पुत्री उत्तरा चौधरी से हुआ। इसके बाद दोनों सूरत के पास वेड़छी नामक छोटे से गाँव में चले गये जहाँ उन्होंने शिक्षा का प्रसार करना आरम्भ किया। आचार्य विनोबा भावे के भूदान आंदोलन से जुड़कर इन्होंने गुजरात में काफ़ी भूदान यात्राएं कीं। नारायण ने भूदान आंदोलन के मुखपत्र "भूमिपुत्र" की शुरूआत की और वे 1959 तक इसके संपादक रहे।

गांधीवादी के रूप में
नारायण देसाई गाँधी के आदर्शों पर अटूट श्रद्धा और विश्वास रखते थे। उन्होंने आपना जीवन महात्मा के बताये मार्ग पर व्यतीत किया और इन्ही आदर्शों का प्रसार करने में लगे रहे।

उन्होंने 'तरुण शांति सेना' का नेतृत्व किया, वेडची में अणु शक्ति रहित विश्व के लिये एक विद्यालय की स्थापना की तथा गांधी शान्ति प्रतिष्ठान, गांधी विचार परिषद और गांधी स्मृति संस्थान से जुड़े रहे थे।

देसाई गुजरात विद्यापीठ के 23 जुलाई 2007 से पिछले साल नवंबर तक कुलाधिपति रहे।

गाँधी कथा
नारायण देसाई ने 2004 में एक नई पहल की जिसमें वे गाँधी जी के जीवन की कहानी सुनाते थे। इसे गाँधी कथा का नाम दिया गया।

निधन
15 मार्च 2015 को नारायण देसाई का निधन हो गया। इससे पहले वे 10 दिसम्बर से कोमा में थे किन्तु पुनः चैतन्य होकर स्वास्थ्यलाभ कर रहे थे।

 सन्दर्भ 

बाहरी कड़ियाँ
 गांधी कथा की वीडियो गैलरी , साबरमती स्थित गांधी आश्रम की वेबसाइट पर।

श्रेणी:1924 में जन्मे लोग
श्रेणी:२०१५ में निधन
नारायण नगरपालिका नेपाल के पश्चिमी जिला दैलेख जिले का एक नगर पालिका है। यह नगर पालिका भेरी अंचल में अवस्थित है। दैलेख जिलेका मुख्यालय नारायण गा.वि.स. को वि॰सं॰ 2053 में इस क्षेत्र के आस पास के गा.वि.स. त्रिभुवन, बसन्तमाला, सरस्वती और विलासुर को जोडकर स्थापना किया गया था।
 यिन्हे भी देखें
दैलेख जिला
 सन्दर्भ सूचीयां

 बाहरी कड़ियाँ

श्रेणी:नेपाल
नारायण पण्डित (१३४०१४००) भारत के एक प्रमुख गणितज्ञ थे। उन्होंने १३५६ में गणितीय संक्रियाओं के बारे में गणित कौमुदी नामक पुस्तक लिखी। इसके फलस्वरुप क्रमचय-संचय (::) में कई विकास हुये। प्रसिद्ध भारतीय गणितज्ञ चन्द्रकान्त राजू उन्हें बनारस-निवासी मानते हैं।

गणित की इतिहासकार किम प्लॉफ्कर लिखती हैं कि केरलीय गणित सम्प्रदाय के अलावा, भास्कर द्वितीय के बाद नारायण पण्डित के ग्रंथ संस्कृत में लिखे गए गणित के सबसे महत्वपूर्ण ग्रंथ हैं।

नारायण पण्डित की दो मुख्य कृतियाँ है- पहली "गणितकौमुदी" नामक अंकगणितीय ग्रन्थ तथा दूसरा बीजगणित वातांश' नामक बीजगणितीय ग्रन्थ। नारायण को भास्कर द्वितीय के लीलावती तथा कर्मप्रदीपिका (अथवा कर्मपद्धति) की विस्तृत टीका के लेखक के रूप में भी जाना जाता है।. . '  . .  (2000).  ,     . यद्यपि कर्मप्रदीपिका में मूल कार्य थोड़ा ही है, इसमें संख्याओं का वर्ग करने हेतु सात विभिन्न विधियाँ हैं। एक ऐसा योगदान जो कि पूर्णरुपेण लेखक का मौलिक है साथ ही बीजगणित में योगदान तथा माया वर्ग (मैजिक स्क्वायर)।

नारायण के अन्य मुख्य कार्यों में कई गणितीय विकास शामिल हैं, जैसे वर्गमूल का सन्निकट (लगभग) मान निकालने हेतु एक नियम, दूसरी ऑर्डर की अनिर्धार्य समीकरण में छानबीन, 2  1  2 (पैल की समीकरण), इण्टरमी़डिएट उच्च ऑर्डर समीकरणों का हल, शून्य सहित गणितीय संक्रियायें, कई ज्यामितीय नियम तथा मायावी वर्ग उसके जैसी अन्य आकृतियों की चर्चा। इस बात के भी प्रमाण मिलते हैं कि नारायण ने भास्कर द्वितीय के कार्य अवकल गणित (डिफरेन्शियल कैलकुलस) के विचार में भी थोड़ा योगदान दिया। नारायण ने चक्रीय चतुर्भुज के विषय में भी योगदान दिया। .  (2002).    .     .    .
नारायण को किसी क्रम के सभी परमुटेशनों की सिस्टैमैटिक रूप से उत्पत्ति हेतु एक विधि विकसित करने का भी श्रेय दिया जाता है।

गोसंख्या 
गणितकौमुदी में नारायण पण्डित ने गायों के वंशविस्तार से सम्बन्धित निम्नलिखित समस्या दी है-

 प्रतिवर्षं गौः सूते वर्षत्रितयेन तर्णकी तस्याः ।
 विद्वन् विंशतिवर्षैः गोरेकस्याश्च सन्ततिं कथय ॥ १६ ॥   

आधुनिक गणित की भाषा में पुनरावृत क्रम ( ) निम्नलिखित होगा:
  ,
  
.

आरम्भ के कुछ पद () ये होंगे : 1, 1, 1, 2, 3, 4, 6, 9, 13, 19, 28, 41, 60, 88,... .
इन पदों का सीमान्त अनुपात ( ) अतिस्वर्ण-अनुपात ( ) होगा।

इस अनुक्रम की परिभाषा और अति-स्वर्ण-अनुपात का फिबोनाकी अनुक्रम और स्वर्ण अनुपात के परिभाषा से घनिष्ट सम्बन्ध है।

 सन्दर्भ 

 इन्हें भी देखें 
 भारतीय गणित
 गणित कौमुदी

 बाहरी कड़ियाँ 
 विश्वकोश लेख
 भारतीय गणितज्ञ-नारायण पंडित
 नारायणपण्डितकृता गणितकौमुदी (प्रथमो भाग:)

श्रेणी:१३४० में जन्मे लोग
श्रेणी:१४०० में मरे लोग
श्रेणी:भारतीय हिन्दू
श्रेणी:भारतीय गणितज्ञ
श्रेणी:केरल
नारायण पण्डित प्रसिद्ध संस्कृत नीतिपुस्तक हितोपदेश के रचयिता थे। पुस्तक के अंतिम पद्यों के आधार पर इसके रचयिता का नाम नारायण ज्ञात होता है।

नारायणेन प्रचरतु रचितः संग्रहोऽयं कथानाम्

पण्डित नारायण ने पंचतन्त्र तथा अन्य नीति के ग्रंथों की सहायता से हितोपदेश नामक इस ग्रंथ का सृजन किया। स्वयं पं॰ नारायण जी ने स्वीकार किया है--

 पंचतन्त्रान्तथाडन्यस्माद् ग्रंथादाकृष्य लिख्यते।

इसके आश्रयदाता का नाम धवलचंद्रजी है। धवलचंद्रजी बंगाल के माण्डलिक राजा थे तथा नारायण पण्डित राजा धवलचंद्रजी के राजकवि थे। मंगलाचरण तथा समाप्ति श्लोक से नारायण की शिव में विशेष आस्था प्रकट होती है।

उनके समय के बारे में ठीक से ज्ञात नहीं है। कथाओं से प्राप्त साक्ष्यों के विश्लेषण के आधार पर डॉ॰ फ्लीट कर मानना है कि इसकी रचना काल ११ वीं शताब्दी के आस- पास होना चाहिये। हितोपदेश का नेपाली हस्तलेख १३७३ ई. का प्राप्त है। वाचस्पति गैरोलाजी ने इसका रचनाकाल १४ वीं शती के आसपास माना है। इन तथ्यों से नारायण पण्डित का काल ११वीं से १४वीं शताब्दी के आसपास का मालूम होता है।

 सन्दर्भ 

श्रेणी:साहित्यकार
श्री नारायण पण्डिताचार्य (या, नारायण पंडित ; 1290 ई० - 1370 ई०) द्वैत वेदान्त परम्परा में एक भारतीय विद्वान और दार्शनिक थे। वे त्रिविक्रम पंडितचार्य के सबसे छोटे पुत्र थे, जो श्री माधव के शिष्यों में से एक थे। उन्होंने श्री माधव विजय की रचना की, जो श्री मध्वाचार्य की एक छंदबद्ध जीवनी है। भारतविद् बी. एन. के. शर्मा लिखते हैं कि, "नारायण ने माधव की अपनी महान छंदबद्ध जीवनी की रचना करके अपने लिए एक स्थायी प्रसिद्धि अर्जित की है।

 रचनाएँ 
नारायण पंडितचार्य को 20 से अधिक ग्रन्थों का रचनाकार माना जाता हैः 

 श्री माधव विजय, श्री मध्वाचार्य की काव्यमय जीवनी
 संग्रहरामायणम्
 तत्त्वमञ्जरी, श्री विष्णुतत्वविनिर्णय (श्री मध्वाचार्य द्वारा रचित दशप्रकरण में सर्वश्रेष्ठ) की टीका,
 प्रमाणलक्षणटीका
 नयचन्द्रिका
 भवदीप
 'यमकभारतटीका', यमकभारत की टीका
 कृष्णामृतमहार्णवटीका -- कृष्णामृतमहार्णव की टीका
 अणुमध्वविजयः (प्रमेयनवमालिका)
 मध्वविजय भावप्रकाशिका
 मणिमञ्जरी
 नृसिंहस्तुति (39 छंदों में) 
 सुभोदय
 पारिजातहरणम्
 योगदीपिका
 शिवस्तुति
 अणुवायुस्तुति
 लघुतारतम्यस्तोत्र
 तिथित्रयनिर्णय
 अंशांशिनिर्णयः
 मध्वामृतमहार्णव

इन्हें भी देखें
नारायण पण्डित (गणितज्ञ)
नारायण पण्डित -- हितोपदेश के रचयिता

सन्दर्भ

श्रेणी:संस्कृत कवि
नारायणप्रसाद 'बेताब' (१८७२ - १५ सितम्बर, १९४५) नाटककार, फिल्म कथाकार थे। 'अल्फ्रेड थिएट्रिकल कम्पनी' नामक एक पारसी थिएटर कम्पनी ने इन्हे अपना नाट्यकार नियुक्त किया था। १९३० के दशक की लगभग दो दर्जन फिल्मों के लिए उन्होने गीतों की भी रचना की।

 परिचय 
नारायण प्रसाद बेताब का जन्म बुलंदशहर जिले के औरंगाबाद कस्बे में संवत् १८७२ में  एक ब्रह्मभट्ट ब्राह्मण परिवार में हुआ। उनके पिताजी पेशे से हलवाई थे।  जब वे मात्र दो वर्ष के ही थे, उनकी माता का निधन हो गया और उनके पिताजी ने दूसरा विवाह कर लिया। बेताब विद्यालय में जाकर पढ़ना चाहते थे किन्तु उन्हें पैत्रिक पेशे में ही लगा दिया गया।    :      ,  53

बाल्यकाल से ही उन्हें तुकबंदी का शौक था। औरंगाबाद के पंडित श्लेषचन्द वैद्य से उन्होंने पिंगल शास्त्र का ज्ञान प्राप्त किया और ये 'भूलना' लिखकर दंगलों में सुनाने लगे। वैद्य जी के अतिरिक्त बेताब ने हकीम मो. खाँ साहब तालिब को उस्ताद मानकर उनसे भी उर्दू की शिक्षा प्राप्त की। साथ ही उन्होंने निजामी तथा कैफ साहब से पद-विन्यास-पद्धति तथा उर्दू न्यायशास्त्र सीखा।

उन्होने छन्दःशास्त्र की पुस्तक 'पिंगलखार' तथा आलोचना की दिशा में 'पद्य परीक्षा' नामक पुस्तक की रचना की। नये कवियों के पथप्रदर्शन के लिए बेताब ने 'प्रासपुंज' नामक पुस्तक लिखी। 'मिश्र बंधु प्रलाप' नामक पुस्तक में हिंदी नवरत्न में मिश्रबंधुओं द्वारा ब्रह्म भट्ट जाति पर लगाए गए लांछनों का युक्तियुक्त खंडन किया। यह पुस्तक अखिल भारतीय ब्राह्मण समाज की ओर से प्रकाशित हुई है।

१९०३ ई. में बेताब पारसी थियेट्रिकल कंपनी में कार्य करने के लिए बंबई चले गए। बंबई में एल्फ्रडे कंपनी ने इनके महाभारत, रामायण तथा जहरी साँप, गणेशजन्म, सीता वनवास नामक नाटकों को खेला। नाटकों के अतिरिक्त बेताब ने चलचित्रों में भी योग दिया है।

बेताब प्रिंटिंग प्रेस
१९१२ के आसपास पंडित जी ने बेताब प्रिंटिंग प्रेस खोली और विभिन्न पुस्तकों की रचना और प्रकाशन किया। यह प्रेस उनकी मृत्यु के पश्चात 'भानु प्रिंटिंग प्रेस' के नाम से संचालित होती रही, जिसे उनके पुत्र भानू जी ने संचालित किया। भानू जी के मुम्बई प्रस्थान के बाद भानू जी के साले श्री राजकुमार जी और उनके भाई द्वारा इसे चलाया गया। २०१० के दशक में यह प्रेस किसी अन्य को बेच दी गई।

पटकथा लेखन
१९३१ ई. में रणजीत फिल्म कंपनी के चित्र 'देवी देवयानी' के आपने संवाद तथा गीत लिखे। भारतीय फिल्म जगत् के सफल कलाकार पृथ्वीराज कपूर जोकि बेताब जी को अपना गुरु मानते थे, को पृथ्वी थियेटर्स के निर्माण में महत्वपूर्ण सहयोग दिया। मार्च, १९४४ में आपने पृथ्वी थियेटर के लिए 'शकुन्तला' नामक नाटक लिखा। नाटकों की भाषा के संबंध में बेताब हिंदुस्तानी के पक्षपाती थे। इनकी हिंदुस्तानी एकदम उर्दू की ओर झुकी हुई नहीं होती थी परन्तु उसमें यथास्थान संस्कृत हिंदी के भी काफी शब्द रहते थे। बेताब की भाषा मुहावरेदार तथा टकसाली थी।

कृतियाँ
उन्होंने २४ नाटकों, ३७ फिल्मी कथाओं तथा ३८ अन्य पुस्तकों की रचना की है। उन्होने 'शेक्सपीयर' नामक एक पत्रिका प्रकाशित की। आर्य समाज के प्रभाव में आने पर उन्होने हिन्दुस्तानी और उर्दू के बजाय हिन्दी को अधिक महत्व दिया और 'महाभारत', 'रामायण' आदि धार्मिक नाटक लिखे। महाभारत को उन्होने राष्ट्रवादी एवं सुधारवादी दृष्टिकोण से दर्शाने का प्रयत्न किया। उन्होने निम्न-जाति के लोगों एवं अछूतों के कष्टों को समाज के समक्ष प्रस्तुत किया। उन्होने निम्नलिखित नाटक लिखे-
 ज़हरी साँप (१९०६), कत्ले नज़ीर, फरेबे-मुहब्बत, महाभारत (१९१३), रामायण (१९१५), गोरख-धन्धा, पत्नी-प्रताप (१९१९), कृष्ण-सुदामा (१९२०), शंख की शरारत (१९२०), हमारी भूल (१९३७), शकुन्तला (१९४५)   : -  (   ,  415)

सन्दर्भ

श्रेणी:हिन्दी नाटककार
जन्मतिथि --10.नवंबर, 1929     वैवाहिक स्थिति --विवाहित     शैक्षणिक योग्यता --एम.ए.      व्यवसाय --पत्रकारिता,राजनीति      अभिरूचि --सामाजिक कार्य, पठन, लेखन     स्थायी पता ---6970 ,
नारायण प्रसाद शुक्ल मध्य प्रदेश के एक राजनेता थे। वे विधान सभा के उपाध्यक्ष और मध्य प्रदेश सरकार में मन्त्री रहे।

सार्वजनिक एवं राजनैतिक जीवन 
होल्कर कॉलेज इन्दौर में अध्ययन तथा छात्र आंदोलन का नेतृत्व किया. यू.पी. आई. संवाद समिति में सम्पादन कार्य किया. 15 वर्षों तक प्रमुख समाचार पत्रों की संवाद समिति में कार्यरत रहे. इन्दौर कॉरपोरेशन में 12 वर्षों तक सदस्य, डिप्टी मेयर तथा 2 वर्षों तक मेयर रहे. अखिल भारतीय मेयर्स कौन्सिल की 7 सदस्यीय कार्यकारिणी के निर्वाचित सदस्य रहे. खेलकूद संस्थाओं के पदाधिकारी रहे. सन् 1972 के आम चुनाव में इन्दौर-4 निर्वाचन क्षेत्र से प्रथम बार विधान सभा के सदस्य निर्वाचित हुए तथा दिनांक 28 जुलाई, 1972 को मध्यप्रदेश विधान सभा के उपाध्यक्ष निर्वाचित हुये तथा दिनांक 07.01.1976 तक इस पद को सुशोभित करते रहे. इसके पश्चात् दिनांक 08.01.76 से 30.4.77 तक श्री श्यामाचरण शुक्ल के मंत्री-मंडल में राज्यमंत्री रहे।

श्रेणी:भारतीय राजनीतिज्ञ
नारायण प्रसाद सिंह (१६ दिसम्बर १८८७ - ) भारत के एक राजनेता एवं पत्रकार थे। वे १९३७ में बनी पहली संविधान सभा के सदस्य थे। 

नारायण बाबू हिन्दी, भोजपुरी, उर्दू, अंग्रेजी और फारसी में प्रवीण थे। १९३३ में उन्होने 'योगी' नामक एक साप्ताहिक निकाला जिसमें धर्म और नैतिकता से सम्बन्धित लेख छपा करते थे।बिहार में पत्रकारिता का इतिहास (गूगल पुस्तक ; लेखक-विजय भास्कर) यह पत्रिका १९७२ तक अनवरत चलती रही। उन्होने किसाअनों के लिए एक कविता लिखी, जिसका नाम था- 'बैल-बत्तीसी'। इसमें उन्होने अच्छे बैल की विशेषताओं के बारे में लिखा। 

वे मातृभाषा के बड़े प्रेमी थे। एक बार संविधान सभा में उन्होने सार्वजनिक सुरक्षा पर हिन्दी में बोलने के लिए अध्यक्ष से अनुमाति मांगी। अध्यक्ष विट्ठल भाई पटेल उनको इसकी अनुमति नहीं दे रहे थे किन्तु बहुत चर्चा के बाद उन्होने नारायण बाबू को हिन्दी में बोलने की अनुमति दी।   

सन्दर्भ

श्रेणी:हिन्दीसेवी
श्रेणी:भारतीय राजनीतिज्ञ
श्रेणी:1887 में जन्मे लोग
श्रेणी:निधन वर्ष अनुपलब्ध
नारायण बापूजी उदगीकर (मृत्यु संवत १९३१) संस्कृत साहित्य के अन्वेषक के रूप में प्रसिद्ध थे।

 परिचय 
एम॰ए॰ तक शिक्षा प्राप्त कर लेने के अनंतर पूना के सरकारी हाईस्कूल में अध्यापक के रूप में आपने सर्वप्रथम अपना सार्वजनिक जीवन आरंभ किया। उसके बाद डेक्कन कॉलेज के पुस्तकालय विभाग में भी आपने कुछ समय तक कार्य किया। १९१६ से १९१८ तक भांडारकर ओरिएंटल रिसर्च इंस्टिट्यूट के अवैतनिक सचिव तथा १९१८ से १९१९ तक हस्तलिखित ग्रंथसंग्रह के क्यूरेटर के रूप में आप रहे। उक्त संस्था से 'महाभारत' के शुद्ध संस्करण की योजना जब बनी, आप प्रधान संपादक के रूप में १९१९ से १९२४ तक काम करते रहे। विराटपर्व का प्रकाशन आपके ही सुयोग्य संपादकत्व में हुआ। रा.गो. भांडारकर के निबंधों के चार भाग आपने ही संपादित किए थे। इतिहास और संस्कृत के विद्यार्थियों तथा अन्वेषकों के लिए इस पुस्तक की उपादेयता महत्वपूर्ण है। प्रसिद्ध जर्मन विक्षन रिचर्ड गावें की भगवद्गीता की प्रस्तावना का आपने अंग्रेजी अनुवाद किया था। इसके अतिरिक्त प्राकृत महाकाव्य 'गौडवहो' का संशोधित संस्करण आपने ही अंत्यत परिश्रम से तैयार किया।

स. १९२७ में आप लकवे से आक्रांत हो गए और कुछ ही वर्षों बाद १९३१ में आपकी मृत्यु हुई।

सन्दर्भ

श्रेणी:संस्कृत
नारायण बी आर (या बी आर नारायण) (२४ फ़रवरी १९२८) कन्नड़ से हिन्दी अनुवाद के क्षेत्र में एक प्रसिद्ध नाम है। उनका जन्म बैंगलूर के कंबीपुर नामक स्थान में हुआ। कन्नड़ से हिन्दी में किए गए उनके मास्ति, कारंत, भैरप्पा और अनंतमूर्ति के अनेक अनुवाद प्रशंसित और चर्चित रहे हैं। उन्हें उत्तर प्रदेश हिन्दी ग्रंथ अकादमी तथा भारतीय भाषा परिषद द्वारा पुरस्कृत भी किया गया है। 
 सन्दर्भ 

श्रेणी:कन्नड़ साहित्यकार
नारायण बेनीवाल एक भारतीय राजनीतिज्ञ हैं जो राजस्थान राज्य के खिवसर विधानसभा क्षेत्र से विधायक है। नारायण बेनीवाल नागौर सांसद और राष्ट्रीय लोकतांत्रिक पार्टी के संयोजक  हनुमान बेनीवाल के छोटे भाई है। नारायण बेनीवाल हनुमान बेनीवाल के दाएं हाथ कहे जाते है।  

नारायण बेनीवाल एक उच्च शिक्षित जनसेवक है जो जनता के कार्यों को बेखूबी प्रशासन से करवाते है। नारायण बेनीवाल खिमसर सहित समूचे प्रदेश में लोकप्रिय नेता है। उन्होंने 2019 में खिवसर उपचुनाव में कांग्रेस के हरेंद्र मिर्धा को करीब साढ़े चार हजार वोटों से मात देकर राजस्थान विधानसभा में पहुंचे। हनुमान बेनीवाल के द्वारा किए जाने वाले सभी कार्यक्रमों और जन आंदोलन में उनकी सदैव सक्रिय भूमिका होती है। 

राष्ट्रीय लोकतांत्रिक पार्टी से जुड़े हुए हैं।  

सन्दर्भ

श्रेणी:1975 में जन्मे लोग 
श्रेणी:राष्ट्रीय लोकतांत्रिक पार्टी के राजनीतिज्ञ 
श्रेणी:राष्ट्रीय लोकतांत्रिक पार्टी 
श्रेणी:जीवित लोग 
श्रेणी:राजस्थान के लोग
नारायण भट्ट (वैशाख शु. 14, संवत् 1588 - मृत्यु १७वीं शती के अन्त में) संस्कृत के प्रकांड पंडित तथा प्रतिभाशाली थे। इन्होंने लगभग 60 रचनाएँ संस्कृत में प्रस्तुत कीं। ब्रजभक्तिविलास, ब्रजोत्सव चंद्रिका अनेक ग्रंथों में ब्रज के स्थानों, उत्सवों आदि का विस्तार से वर्णन है। लीला सम्बन्धी एक प्रेमांकुर नाटक भी लिखा है। इन्होंने ब्रज के लुप्त तीर्थों के उद्धार, ब्रजयात्रा के प्रचार तथा भावुक भक्तों के लिए रासमंडलियों की स्थापना में बहुत प्रयास किया।

 जीवन वृत्त 
नारायण भट्ट दक्षिण भारत के मदुरा नगर के माधव संप्रदायी भृगुवंशी ब्राह्मण भास्कर भट्ट के पुत्र थे। माता का नाम यशोमति था तथा जन्म वैशाख शु. 14, सं. 1588 को हुआ था। 12 वर्ष की अवस्था ही में यह गृहत्यागी हो गए और यात्रा करते संवत् 1602 में ब्रज पहुँच गए। श्री चैतन्य के पार्षद गदाधर पंडित के शिष्य कृष्णदास ब्रह्मचारी राधाकुंड पर मदनमोहन जी की सेवा करते थे, जिनसे इन्होंने दीक्षा ली और वहीं रहने लगे। 12 वर्ष के अनंतर यह ब्रज के ऊँचे गाँव में जाकर रहने लगे और गृहस्थ जीवन आरंभ किया। यहाँ बल्देव जी को तथा बरसाने में लाडिली लालजी को प्रतिस्थापित किया, जिनकी सेवा अभी तक इन्हीं के वंशज तथा शिष्य करते हैं। इनका देहावसान 17वीं शती के प्राय: अन्त में वामन द्वादशी को हुआ।

इन्हें भी देखें
मेल्पत्तूर नारायण भट्टतिरि या नारायण भट्ट

श्रेणी:संस्कृत
श्रेणी:साहित्य
डॉ नारायण भास्कर खरे (19 मार्च 1884 पनवेल  1970) भारत के एक राजनेता थे। वे अखिल भारतीय हिन्दू महासभा के अध्यक्ष रहे।

श्रेणी:1884 में जन्मे लोग
श्रेणी:भारतीय राजनीतिज्ञ
श्रेणी:प्रथम लोक सभा सदस्य
श्रेणी:१९७० में निधन
श्रेणी:हिन्दू महासभा
नारायण भीकाजी पारुलकर  को साहित्य एवं शिक्षा क्षेत्र में भारत सरकार द्वारा सन १९६९ में पद्म भूषण से सम्मानित किया गया था। ये महाराष्ट्र से हैं।

श्रेणी:पद्म भूषण
300काशीराज का ध्वज
काशीराज का दुर्ग (रामनगर दुर्ग) सामने से
काशी नरेश राजा छेत सिंह (१७७०१७८१)
नारायण वंश १००० ई से १९४८ तक बनारस पर शासन करने वाला वंश था। यह भूमिहार ब्राह्मण परिवार था। रामनगर किला तथा इसका संग्रहालय १८वीं शताब्दी से ही काशीनरेश का निवास तथा इस राजवंश के इतिहास का निक्षेपस्थल रहा है। आज भी काशीनरेश बनारस के लोगों के लिये श्रद्धेय हैं। बनारस के लोग काशीनरेश को शिव का अवतार मानते हैं। काशीनरेश ही काशी के सभी प्रमुख सांस्कृतिक आयोजनों के मुख्य संरक्षक तथा आवश्यक अंग होते हैं।

 इन्हें भी देखें
 रामनगर किला
 रामनगर, वाराणसी
 काशी का इतिहास
 वाराणसी का इतिहास

सन्दर्भ
 बाहरी कड़ियाँ
रामनगर की रामलीला का अलग ही अंदाज

श्रेणी:वाराणसी
नारायण रामचन्द्रन एक भारतीय हैं, जो कि वर्तमान में विश्व स्क्वाश महासंघ के अध्यक्ष हैं। उनका चुनाव २००८ में पाकिस्तान के जहाँगीर खान के स्थान पर हुआ था।

वे ९ फरवरी २०१४ से १४ दिसम्बर २०१७ के मध्य भारतीय ओलम्पिक संघ के बारहवें अध्यक्ष भी रह चुके हैं।

वे आईसीसी व भारतीय क्रिकेट नियंत्रण बोर्ड के पूर्व अध्यक्ष एन॰ श्रीनिवासन के भाई भी हैं।

सन्दर्भ

श्रेणी:जीवित लोग
श्रेणी:तमिलनाडु के लोग
श्रीमन्त पेशवा नारायणराव भट (१० अगस्त १७५५ - ३० अगस्त १७७३) नवंबर १७७२ से अगस्त १७७३ तक मराठा साम्राज्य के १०वें पेशवा थे। उनका विवाह गंगाबाई साठे से हुआ था जिनसे बाद में सवाई माधवराव पेशवा का जन्म हुआ। अगस्त १७७३ में नारायण राव की हत्या कर दी गयी थी।

श्रेणी:भारतीय हिन्दू
श्रेणी:मराठी लोग
नारायण वामन तिलक (6 दिसम्बर, 1861  1919) एक मराठी कवि थे।

नारायण वामन तिलक का जन्म ६ दिसंबर १८६१ में महाराष्ट्र राज्य के जिला रत्नगिरि के करज गाँव में हुआ था। इनके पिता का स्वभाव कठोर था तथा माता कोमल स्वभाव की थीं। इसलिए सब बच्चे माँ को ही अधिक मानते थे। माता का धर्म से तथा कविता से प्रेम था, अत: तिलक भी बाल्यावस्था से ही धार्मिक प्रवृत्ति के तथा कविता लिखने के शौकीन थे।

माता का देहांत ११ वर्ष की अवस्था में हो जाने के कारण उनके जीवन में बड़ा परिवर्तन आया। उन्होंने निश्चय किया कि अब वे अपने पिता से अलग रहकर संसार में अपने लिए स्वयं ही मार्ग ढूँढ़ेगे। वे नासिक चले गए और वहाँ एक युवक के घर में शरण पाई। नासिक में उनकी भेंट प्रसिद्ध विद्वान् गणेश शास्त्री लेले से हुई। उन्होंने नारायण तिलक को संस्कृत की नि:शुल्क शिक्षा दी। एक हाई स्कूल के प्रिंसिपल ने उन्हें कक्षा में नि:शुल्क बैठने की अनुमति दी। इस प्रकार उन्होंने अंग्रेजी का अध्ययन आरंभ किया। इसी समय उनके पिता ने शेष चार बच्चों को भी नासिक भेज दिया कि वे नारायण के साथ रहें। उनको स्कूल छोड़कर जीविका की तलाश में इधर उधर भटकना पड़ा। फिर भी उन्होंने अपना अध्ययन नहीं छोड़ा।

कुछ कठिनाई के उपरांत एक स्वजातीय लड़की के साथ उनका विवाह हो गया। वे बहुत समय तक किसी एक वातावरण में न रह सके क्योंकि सत्य की खोज में उनकी तीव्र प्रतिभा बराबर उन्हें नवीन क्षेत्रों की ओर ढकेल रही थी। अपनी युवती पत्नी को उसके मायके में छोड़कर वे महाराष्ट्र का कोना-कोना छानते हुए दूर निकल जाते थे। वे कीर्तन करते, पुराण पढ़ते और व्याख्यान दिया करते थे। धार्मिक क्षेत्रों में वे बड़े उत्साह के साथ सत्य की खोज करते थे। किशोरावस्था में ही जातिवाद से घृणा कने लगे थे। उनकी प्रबल इच्छा थी कि वे बेड़ियाँ जो भारत माँ को जकड़े हुए हैं, तोड़ दी जाएँ। वे मूर्तिपूजा तथा जातिवाद रूपी दीवारों को गिरा देना चाहते थे।

उनकी भेंट नागपुर के एक धनी नागरिक अप्पा साहब से हुई जिन्होंने वैदिक तथा अन्य धर्मग्रंथों का संग्रह करने में काफी रकम खर्च की थी। नारायण वामन तिलक ने इन संस्कृत की रचनाओं का मराठी भाषा में अनुवाद किया।

एक दिन तिलक नागपुर से राजनाँदगाँव राजा के पास नौकरी करने जा रहे थे कि रेलगाड़ी में उनकी भेंट एक अंग्रेज मिशनरी से हुई जिसने उनको बाइबिल की प्रतिलिपि पढ़ने को दी। अरुचि होने के बावजूद उन्होंने इसे पढ़ने की प्रतिज्ञा की।

महीनों तक बाइबिल का अध्ययन करने के बाद मसीही धर्म की सत्यता का उनमें मन में विश्वास हो गया। उन्होंने अमरीकी-मराठी मिशन के पादरी जे.इ. ऐबट साहब से १० फरवरी, १८९५ ई. को बंबई में बप्तिस्मा ले लिया।

मनुष्य के नाते नारायण वामन तिलक ने अपने साथियों से जाति, धर्म और कुल का भेदभाव रखे बिना प्रेम किया। किसी विद्वान् ने उनसे प्रश्न किया कि 'प्रभु की सेवा क्या है?' तिलक जी ने उत्तर दिया कि 'जनसेवा ही प्रभु की सेवा के बराबर है। अपने हित को बिसार दो और दूसरों के हित को अपना हित समझो।'

भारतीय होने के नाते वे महान् देशभक्त थे। उनमें ऐसी ज्वलंत देशभक्ति विद्यमान थी जिसका अनुभव उनके संपर्क में आकर कोई भी व्यक्ति कर सकता था। वे कहा करते थे कि जब तक मनुष्य देशभक्त न हो, वह यीशु मसीह का सच्चा भक्त नहीं हो सकता।

संपूर्ण महाराष्ट्र के नगरों तथा गाँवों में मसीही जनता उनके बनाए हुए गानों को समय समय पर गाया करती है। उनकी मृत्यु १२ जून, १९४० ई. में महाबलेश्वर में हुई।

सन्दर्भ
श्रेणी:मराठी कवि
नारायण श्याम  सिन्धी भाषा के विख्यात साहित्यकार हैं। इनके द्वारा रचित एक कवितासंग्रह वारीअभर्यो पलांदु  के लिये उन्हें सन् 1970 में साहित्य अकादमी पुरस्कार से सम्मानित किया गया।

 सन्दर्भ 

श्रेणी:साहित्य अकादमी द्वारा पुरस्कृत सिन्धी भाषा के साहित्यकार
नारायण श्रीधर बेंद्रे का जन्म 21 अगस्त 1910 में मध्यप्रदेश के इंदौर में हुआ उन्होंने 1933 ईस्वी में आगरा यूनिवर्सिटी से स्नातक शिक्षा ग्रहण की उन्होंने कला की शिक्षा प्रसिद्ध गुरु श्री डीडी देवीलालकर से प्राप्त की उन्होंने 1934 ईस्वी में मुंबई से चित्रकला में डिप्लोमा ग्रहण किया 1937 से 1939 ईस्वी तक उन्होंने कश्मीर में विजिटर्स ब्यूरो में कार्य किया
उन्होंने कश्मीर घाटी के अनेक चित्र वर्ग का चित्र बनाएं उसके बाद उन्होंने मुंबई में एक स्वतंत्र कलाकार के रूप में कार्य आरंभ क्या व अनेक व्यक्ति चित्र विचित्र कथाओं पर दृष्टांत चित्र बनाएं इसी समय उन्होंने अनेक शिष्यों को कला शिक्षा भी दी मद्रास में उन्होंने एक फिल्म में कला निर्देशन का कार्य भी किया बेंद्रे ने 1941 ईस्वी में मुंबई आर्ट सोसाइटी का स्वर्ण पदक प्राप्त किया 1968 सोसाइटी ऑफ इंडिया की प्राप्त की बाद में वे सोसायटी के अध्यक्ष भी चुने गए
1943 ईस्वी में उन्होंने मुंबई में अपनी पहली एकल प्रदर्शनी की 1947 से 1948 ईस्वी में उन्होंने अमेरिका फ्रांस पोलैंड बेल्जियम आदि देशों की यात्रा की वह सत्य कला के नए पुराने सभी महान कलाकारों के चित्रों का अध्ययन क्या न्यू रात में उन्होंने छापा कला में भी कार्य किया
बेंद्रे के चित्र में जल रंग में दृश्य चित्र विशेष आकर्षक रहे जिनमें तूलिका का भी सशक्त प्रयोग हैं यद्यपि उन्होंने अनेक आकारों में चित्र बनाएं किंतु रंगों का सभी चित्रों में विशेष महत्व रहा बेंद्रे के प्रमुख चित्र श्रृंगार सूर्यमुखी फूल बेचने वाली आधी है फूल बेचने वाली स्त्रियां चित्र में बेंद्रे ने अत्यंत आकर्षक व चमकदार रंगों का प्रयोग क्या है
आरम्भ में वे यथार्थवादी रहे।
 तत्पश्चात् प्रभाववादी विधि में कुछ परिवर्तन के साथ सुन्दर कार्य किया। उनके दृश्यांकनों में हमें उनकी प्रयोगशीलता के विविध उदाहरण मिलते हैं। अमेरिका में उन्होंने ग्राफिक तथा सिरेमिक का कार्य सीखा पर ये प्रधानतः तूलिकांकन के आचार्य ही बने रहे ये घनवाद को बीसवीं शती का एक आधारभूत आन्दोलन मानते थे। आरम्भ में वे यथार्थवादी रहे।
 बेंद्रे की मृत्यु फरवरी 1992 ईस्वी में हुई
श्रेणी:1910 में जन्मे लोग
श्रेणी:१९९२ में निधन
श्रेणी:भारतीय पुरुष चित्रकार
श्रेणी:कला में पद्मश्री के प्राप्तकर्ता